CELEX: 31993D0699
Language: el
Date: 1993-12-21 00:00:00
Title: 93/699/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1993 περί σήμανσης και χρήσης χοίρειου κρέατος, κατ' εφαρμογή του άρθρου 9 της οδηγίας 80/217/ΕΟΚ του Συμβουλίου

Avis juridique important

|

31993D0699

93/699/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1993 περί σήμανσης και χρήσης χοίρειου κρέατος, κατ' εφαρμογή του άρθρου 9 της οδηγίας 80/217/ΕΟΚ του Συμβουλίου  

Επίσημη Εφημερίδα αριθ. L 321 της 23/12/1993 σ. 0033

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1993 περί σήμανσης και χρήσης χοίρειου κρέατος, κατ' εφαρμογή του άρθρου 9 της οδηγίας 80/217/ΕΟΚ του Συμβουλίου (93/699/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 80/217/ΕΟΚ του Συμβουλίου περί θεσπίσεως κοινοτικών μέτρων για την καταπολέμηση της κλασικής πανώλους των χοίρων (1), όπως τροποποιήθηκε τελευταία από την οδηγία 93/384/ΕΟΚ του Συμβουλίου (2), και ιδίως το άρθρο 9 παράγραφος 6 στοιχείο ζ),  Εκτιμώντας:  ότι, στις 13 Οκτωβρίου 1993, δηλώθηκε, από τις βελγικές κτηνιατρικές αρχές, κρούσμα κλασικής πανώλους των χοίρων στο δήμο του Wingene, στη δυτική Φλάνδρα- ότι, βάσει του άρθρου 9 παράγραφος 1 της οδηγίας 80/217/ΕΟΚ, ορίστηκε, αμέσως, ζώνη επιτήρησης γύρω από τον τόπο εμφάνισης του κρούσματος- ότι ελέγχθησαν ορρολογικά και κλινικά όλες οι εγκαταστάσεις σε απόσταση επικοινωνίας, καθώς και οι χοιρομονάδες στη ζώνη επιτήρησης, δίχως να βρεθούν κάποιας μορφής αποδεικτικά στοιχεία ότι ο ιός εξαπλώθηκε πράγματι στην εν λόγω ζώνη- ότι οι διατάξεις για τη χρήση σήμανσης υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (3), όπως  τροποποιήθηκε τελευταία από την οδηγία 92/5/ΕΟΚ (4)- ότι το Βέλγιο υπέβαλε αίτημα για θέσπιση συγκεκριμένης λύσης όσον αφορά τη σήμανση και τη χρήση χοίρειου κρέατος, το οποίο προέρχεται από χοίρους μονάδων που βρίσκονται στη ζώνη επιτήρησης και οι οποίοι εσφάγησαν, βάσει ειδικής έγκρισης που εκδόθηκε από  την αρμόδια αρχή- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Επιτρέπεται για το Βέλγιο η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ του Συμβουλίου, σε χοίρειο κρέας που προέρχεται από χοίρους, οι οποίοι κατάγονται από μονάδες που βρίσκονται  στη ζώνη επιτήρησης που ορίστηκε στις 13 Οκτωβρίου 1993 γύρω από τον τόπο εμφάνισης κρούσματος κλασικής πανώλους των χοίρων, στο δήμο του Wingene, υπό τον όρο ότι οι εν λόγω χοίροι:  α) προέρχονται από μονάδα η οποία, μετά από επιδημιολογική έρευνα, έχει αποκλεισθεί η επαφή με μολυσμένη μονάδα- β) συμπεριελήφθησαν σε πρόγραμμα ανίχνευσης αντιγόνων του ιού της κλασικής πανώλους των χοίρων και έδωσαν αρνητικά αποτελέσματα. Το πρόγραμμα διεξάγεται σύμφωνα με το παράρτημα Ι- γ) εσφάγησαν εντός δώδεκα ωρών από την άφιξή τους στο σφαγείο.  2. Το Βέλγιο παρέχει τη διαβεβαίωση ότι εκδίδεται πιστοποιητικό, όπως περιγράφεται στο παράρτημα ΙΙ, για το κρέας που αναφέρεται στην παράγραφο 1.   Άρθρο 2  Το χοίρειο κρέας που πληροί τους όρους του άρθρου 1 παράγραφος 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 1 παράγραφος 2.   Άρθρο 3  Η παρούσα απόφαση ισχύει έως την 1η Φεβρουαρίου 1994.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 21 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 21. 2. 1980, σ. 11.  (2) ΕΕ αριθ. L 166 της 8. 7. 1993, σ. 34.  (3) ΕΕ αριθ. 121 της 29. 7. 1964, σ. 2012/64.  (4) ΕΕ αριθ. L 57 της 2. 3. 1992, σ. 1.      ΠΑΡΑΡΤΗΜΑ Ι   Εξετάσεις για την παρουσία αντιγόνων του ιού της κλασικής πανώλους των χοίρων  Το πρόγραμμα ανίχνευσης αντιγόνων του ιού της κλασικής πανώλους των χοίρων που αναφέρεται στο άρθρο 1 παράγραφος 1 σημείο β) της απόφασης 93/699/ΕΚ της Επιτροπής, πρέπει να  περιλαμβάνει εξέταση ιστού αμυγδαλών που παίρνονται από 5 χοίρους ανά μονάδα εκμετάλλευσης. Η εργαστηριακή εξέταση του ιστού αμυγδαλών πρέπει να διεξάγεται σύμφωνα με τη διάταξη του παραρτήματος Ι κεφάλαιο Β της οδηγίας 80/217/ΕΟΚ του Συμβουλίου.  Η ιολογική εξέταση πρέπει να διεξάγεται εντός τριών ημερών πριν από τη σφαγή.     ΠΑΡΑΡΤΗΜΑ ΙΙ   ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας που αναφέρεται στο άρθρο 1 παράγραφος 1 της απόφασης 93/699/ΕΚ της Επιτροπής Αριθμός (1)  Τόπος φόρτωσης:   Υπουργείο:   Υπηρεσία:   Ι. Ταυτοποίηση του κρέατος Κρέας χοίρων Είδος τεμαχίων:   Είδος συσκευασίας:   Αριθμός τεμαχίων ή μονάδων συσκευασίας:   Καθαρό βάρος:   ΙΙ. Προέλευση του κρέατος Διεύθυνση και αριθμός κτηνιατρικής εγρκίσεως του εγκεκριμένου σφαγείου:     Διεύθυνση και αριθμός κτηνιατρικής εγρκίσεως του εγκεκριμένου εργαστηρίου τεμαχισμού:     ΙΙΙ. Προορισμός του κρέατος Το κρέας αποστέλλεται από   (τόπος φόρτωσης) στ :   (τόπος προορισμού) με το ακόλουθο μεταφορικό μέσο (2):   Όνομα και διεύθυνση του αποστολέα:    Όνομα και διεύθυνση του παραλήπτη:    IV. Υγειονομική βεβαίωση Ο υπογράφων επίσημος κτηνίατρος βεβαιώνω ότι το ανωτέρω αναφερόμενο νωπό κρέας αποκτήθηκε βάσει των όρων που διέπουν την παραγωγή και τον έλεγχο, όπως ορίζονται από την οδηγία 64/433/ΕΟΚ και ότι πληροί τις προϋποθέσεις της απόφασης 93/699/ΕΚ περί  σήμανσης και χρήσης χοίρειου κρέατος, κατ' εφαρμογή του άρθρου 9 της οδηγίας 80/217/ΕΟΚ.  (τόπος) , (ημερομηνία)   (ονοματεπώνυμο και υπογραφή του επίσημου κτηνίατρου)  (1) Αριθμός πρωτοκόλλου το οποίο εκδίδεται από επίσημο κτηνίατρο.  (2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου και για τα πλοία το όνομα και, ενδεχομένως, ο αριθμός του εμπορευματοκιβωτίου.